***Délegyháza Község Önkormányzat***

***Kölcsey Művelődési Központ***

***Éves beszámoló***

***2022.***

**Elérhetőségek:**

2337 Délegyháza

Szabadság tér 1-3

Tel.: 24/212-005

e-mail: kolcseymuvhaz@delegyhaza.hu

**Készítette:**

Szabóné Pál Orsolya

**1. A 2022 évi közművelődési tevékenység értékelése**

**1. 1. A művelődési központ szervezeti felépítése, személyi összetétele**

Az Intézményben 2022-ben személyi változás nem történt.

Szabóné Pál Orsolya 8 órás státuszban művelődésszervezőként dolgozik, valamint Balázsné Gáspár Gabriella munkáját napi 4 óra adminisztratív tevékenységgel és 4 óra takarítási feladatok ellátásával látta el.

**Feladatunkat az Intézményt fenntartó önkormányzat munkavállalóiként látjuk el.**

**1. 2. Anyagi feltételek alakulása**

A Kölcsey Művelődési Központ gazdálkodását tekintve nem önálló költségvetési intézmény. A feladatok ellátásához szükséges forrást a települési önkormányzat költségvetése biztosítja és ezek hatékony felhasználását a Képviselő-testület felügyeli.

**1. 3. Tárgyi feltételek alakulása**

2022-ben a következő, nagyobb, az épületet érintő felújítás történt: a fűtési rendszer korszerűsítésére került sor, az elavult technológia kiváltásával és a rendszer „kétkörösítésével” hatékonyabb és gazdaságosabb a fűtés és jelentősen csökkenthető a gázfűtés költsége.

A kisebb karbantartások elvégzését a több intézmény gondnoki feladatainak ellátására kinevezett munkatárs vagy a Községgondnokság végezte el.

**2. A művelődési központ 2022. évi szakmai tevékenységének bemutatása**

Az Intézmény nyitva tartása hétköznap 08.00 – 20.00 óráig hétvégén rendezvény függvényében.

**Az Intézmény 2022. évi működésénél ki kell emelni, hogy az alapvető közművelődési feladatok ellátását jelentősen befolyásolta, hogy a Hunyadi János Általános Iskola két osztályának kell helyet biztosítanunk. Ez a két kisebb teremben valósul meg, így a programok, tanfolyamok, események a nagyteremre korlátozódtak.**

**2. 1. Ismeretterjesztés**

Az év első felében volt lehetőségünk ilyen jellegű előadást szervezni.

A SIKEREM TÖRTÉNETE Rafael Máriót és Kegye Jánost volt szerencsék bemutatni. A LÉLEKSZERVÍZ programsorozat keretében szerveztünk egy Janikovszky Éva színházat, Székely Stand up műsort, Koltai Róbert önálló estet és Müller Péter előadást.

Ebben a kategóriában kell megemlítenünk a nagy sikerrel lezajlott **I. Délegyházi Vendéglő Vetélkedőt**, melyen 10 csapat vett részt. Az eseményt a Bn’B Burger vállalkozás támogatta. A közel száz versenyző igazán remek hangulatban mérte össze tudását. A vetélkedő első és második helyezettje kvalifikálta magát a területi döntőbe, melyet Dunavarsányban szerveztek, és az előkelő 2. helyezést érte el a „HIVATALOSKODÓK” csapatunk. A csapatok kérése volt a program után, hogy legyen rendszeresen, évente több alkalommal ilyen jellegű esemény.

**2.2. Fiataloknak, gyerekeknek szervezett programok**

Kimondottan gyerekeknek szervezett esemény a 2022. május 28-án megtartott **Gyereknap** és az advent második hétvégéjén rendezett **Mikulás esemény** volt.

**2.3 Családi programok**

2022-ben második alkalommal szerveztük meg a hagyományteremtő céllal rendezett **Falusi disznótort** és a vendégül láttuk márciusban a mohácsi busókat is a **Télűző mulatság** családi délutánon.

Nagy sikerrel rendeztük meg a maratonira sikeredett **Tavaszi zsongás** című programot, melyen helyi és környékbeli művészeti csoportok adták elő műsorukat.

A hagyományos Adventi rendezvényeinket végre ismét meg tudtuk úgy tartani, ahogy azt szeretnénk.

**Az Idősek napi** program advent első hétvégéjén volt, ahol a Település 70 éven felüli lakóit láttuk vendégül.

**A Mikulás rendezvényt** is megtartottuk a település 0-3 éves korú gyermekeinek, ahol közreműködött a Délegyházi Polgárőr Egyesület, a Magyar Rescue 4x4 Egyesület és a Délegyházi Barátok Köre. Mikulás szerepét idén is Balázs Krisztián barátunk vállalta, immár sokadszor. ebben az évben először volt alkalmunk lovas szánon fogadni a Mikulás, ezt Botos Lukácsnak köszönhetjük.

**Adventi kirándulás** keretében Zakopaneba utaztunk, 68 fővel.

**A Mindenki karácsonya** a civil szervezetek, magán családok és helyi vállalkozók közreműködésévelaz elmúlt évek hagyományainak megfelelően meg tudott valósulni, és 16 család részesült ajándékozásban.

Az eseményen közreműködött a felajánló szervezetek és magányszemélyeken kívül a Délegyházi Polgárőrség, a Magyar Rescue 4x4 Egyesület, a Délegyháza – Dunavarsány Önkéntes Tűzoltó Egyesület, a Délegyházi Üdülőterületi Civil Egyesület, A Délegyházi Roma Nemzetiségi Önkormányzat, a Délegyháziak Baráti Köre, a Végelgyengülés Sportegyesült, Görbe István alpolgármester, Sáska Attila református lelkész és a művelődési ház színjátszó csoportja.

Az őszi – téli szezonra egy **c*irkuszlátogatást*** szerveztünk 143 főnek a Fővárosi Nagycirkuszba, valamint egy alkalommal volt lehetőségünk ***színházlátogatást*** szervezni, melyen 154 fő vett részt és nézte meg két ünnep között a Madách Színház Mary Poppins című előadását.

**2.4 Buszkirándulások**

***„Kiránduljunk együtt”*** programunk egy alakalommal volt 2022-ben. Májusban ellátogattunk Tihanyba és a Kőröshegyi tulipánszüretre.

**2.5 Egyéb kulturális programok, rendezvények**

Összefogtuk, szerveztük és lebonyolítottuk az aktuális nemzeti ünnepek települési szintű megemlékezéseit.

Délegyháza Község Önkormányzata 2022. júniusában rendezte meg XXX. **falunapi rendezvényét**, melynek szervezésében és lebonyolításában nagy szerepünk volt.

A programsorozat részei voltak:

* **Rendezvény ünnepélyes megnyitója**
* **Újszülöttek polgárrá fogadása**
* **Kitüntetések átadása**
* **Helyi csoportok és a meghívott fellépők bemutatói**

Szeptemberben megrendeztük az **VII. Körtefa** ünnepet a Körtefa kör, meghívott előadók közreműködésével.

A program része volt a főzőverseny, melyre most is sok csapat nevezett. A készített ételeket szakértő zsűri bírálta, majd a lakosság ingyen elfogyaszthatta azokat.

**3. Művelődési közösségek, civil szervezetek, klubok, öntevékeny művészeti csoportok, szakkörök**

A művelődési központ 2022-ben az alábbi csoportoknak adott otthont:

***Margaréta Nyugdíjas Klub***

***Csokréta Asszonyklub***

***Kölcsey Kórus***

***Baba - Mama Klub***

Több „külsős” csoport is igénybe veszi intézményünket. A hét minden napjára jut több olyan csoport, aki náluk tartja összejövetelét / próbáját:

***Aprók tánca - gyermek néptánc csoport*** – Ullmanné Dénes Annamária

***Amirah hastánc csoport*** – Tordai Angéla

***Country tánc*** – Tordai Angéla

***Gerincjóga foglakozás – Varga Éva***

***Kondicionáló torna – Kordics Andrea***

***Dalárda – Bednárik László***

***Színjátszó csoport gyerekeknek – Németh Emília***

***Zumba – Nagy Mária***

***Csikung foglalkozás – Varju Miklósné***

***Kismama torna – Zongor Kinga***

***Hip –hop tánc – Lengyel Vivien***

A helyi civil szervezetek közül is többen éltek a művelődési ház nyújtotta lehetőségekkel. Számos szervezet tartotta nálunk közgyűléseit, megbeszéléseit, összejöveteleit (Délegyházi Önkéntes Tűzoltó Egyesület, Magyar Naturisták Egyesülete, Délegyházi Segítő Anyukák Egyesülete, Robinson I. Lakópark, Dél1Let Egyesület, Délegyháza Községi Sportegyesület Asztalitenisz Szakosztálya, Délegyházi Polgárőr Egyesület., Rescue 4x4 Egyesület, Délegyházi Barátok Köre)

**4. Egyéb programok**

Állandó helyszínt biztosítunk a **Dunavarsány Környéki** **Gyermekjóléti és Családsegítő Szolgálat** munkatársainak.

Az év folyamán több alakommal Intézményünk adott otthont a **Délegyházi Sporthorgász Egyesület** által szervezett horgászvizsgáknak.

Rendszeresen nálunk tartja megbeszéléseit az **Agrárkamara helyi szervezete**, a **Délegyházi Polgárőr Egyesület** és a **Délegyházi Barátok Köre**.

Intézményünk kezelésében működik **a Civilek Háza** közösségi helyszín, melynek bérbeadása 2022 évben szünetelt.

**5. 2023. évi célkitűzések**

2023-ben is intézményünk feladata lesz a saját programjaink mellett a település kulturális eseményeinek szervezése és lebonyolítása, szakmai tudásunkkal és eszközeinkkel történő támogatása.

Az anyagi lehetőségeink a fenntartó önkormányzattól függnek. Amennyiben rendelkezésünkre bocsájtják a 2023 évre tervezett összeget, intézményünknek minden eszköze meglesz a sikeres és színvonalas működéshez.

A szakmai tevékenység területén a hagyományos programok megtartása mellett továbbra is kiemelt feladatunknak tekintjük a helyi közösségi kezdeményezések támogatását, szakmai segítését, illetve új programok rendezését, bevezetését.

Továbbra is helyet biztosítunk az Iskola 2 osztályának ezért programjaink, eseményeink és csoportjainak működése és megvalósulása ennek tükrében alakul.

Délegyháza, 2023. január 16.

**Szabóné Pál Orsolya**