**Együttműködési Megállapodás**

**állatmentési tevékenységgel összefüggő feladat ellátására**

mely létrejött egyrészt

**Délegyháza Község Önkormányzata (**székhelye: 2337 Délegyháza, Árpád u. 8., képviseli: Dr. Riebl Antal polgármester és dr. Molnár Zsuzsanna jegyző, mint támogató (a továbbiakban: **Önkormányzat**),

másrészt

**az Ebsegély Árva Kutyák Rehabilitációs Alapítvány** (székhely: 2340 Kiskunlacháza, Bankháza 127. , képviseletében eljár: Hartai Szilvia elnök, adószáma: 18334155-1-13, nyilvántartási száma: 13-01-0003524, számlaszáma: OTP Bank Nyrt. 117422214-20015893, mint Megbízott (továbbiakban: Megbízott)

továbbiakban együttesen Felek között, alulírott napon és helyen az alábbi feltételekkel.

1. Délegyháza Község Önkormányzatának az állatok védelméről és kíméletéről szóló 1998. évi XXVIII. törvény 48/A.§ (3) bekezdése alapján kötelező feladata a település belterületén a kóbor állatok befogása. Önkormányzat ezen feladatának ellátása érdekében Felek a 785/2021. (XII. 27.) Korm. rendelet 3. § (6) bekezdése alapján a jelen megállapodást kötik.
2. Az 1. pontban rögzített feladat ellátása tekintetében a Megbízott vállalja, hogy együttműködik az Önkormányzattal, az alábbiak szerint és egyben nyilatkozik, hogy a feladat ellátásához szükséges engedélyekkel és szakértelemmel rendelkezik.
   1. A Délegyházi Polgármesteri Hivatal állatvédelmi hatósági feladatokat ellátó ügyintézőjének (továbbiakban: ügyintéző), vagy a közterület-felügyelőnek a bejelentésére, lehetőségéhez és kapacitásához mérten a bejelentésben megjelölt helyszínről a kóbor állatot kíméletesen befogja, elszállítja és az általa fenntartott menhelyen, amennyiben az szükséges és az állat egészségügyi állapota indokolttá teszi, rehabilitációját, az orvosi ellátására irányuló intézkedést haladéktalanul megkezdi.
   2. A befogott állatot minden esetben ellenőrzi a transzponder leolvasóval. Amennyiben a transzponder leolvasás eredményes, úgy írásban (emailben) értesíteni az ügyintézőt a Magyar Állatorvosi Kamara kisállat nyilvántartási rendszerből (PetVetData) kinyert, az állat tulajdonosának adatairól, annak érdekében, hogy az állatvédelmi hatósági eljárást az ügyintéző haladéktalanul meg tudja indítani az állat tulajdonosával szemben.
   3. Az Önkormányzat által állatvédelmi okokból elszállításra írásban kijelölt állatokat elszállítja, és az általa fenntartott menhelyen, amennyiben az szükséges és az állat egészségügyi állapota indokolttá teszi, rehabilitációját, az orvosi ellátására irányuló intézkedést haladéktalanul megkezdi.
3. Megbízott vállalja, hogy az állatok befogását és elszállítását a maga által biztosított eszközökkel, felszereléssel és járművel végzi. Az állatok befogásáról és elszállításáról a jelen megállapodás mellékletét képező nyilvántartásba rögzíti, és következő év február 28. napjáig megküld az ügyintéző részére.
4. Díjazás: Megbízottat az I. pontban részletezett feladatok ellátásáért az alábbi díj illeti meg: 2022. évre 800.000 Ft, azaz nyolcszázezer forint.
5. Önkormányzat számla ellenében fizeti meg megbízott OTP Banknál vezetett 11742214-20015893 számú számlájára történő átutalással, két egyenlő részletben. Az első 400.000,- Ft összegű részlet megfizetésének határideje 2023. március 31. napja, a második 400.000,- Ft összegű részlet megfizetésének határideje 2023. szeptember 30. napja.
6. Az Önkormányzat vállalja, hogy a Megbízott által befogott állatért jelentkező tulajdonost írásban nyilatkoztatja a tulajdonosi jogviszonyáról és egyidejűleg ellenőrzi az állat, a veszettség elleni védekezés részletes szabályairól szóló 164/2008 (XII.20.) FVM rendeletben előírt sorszámozott kisállat egészségügyi könyvét.
7. Megbízott az Önkormányzat által kiállított, a 6. pont szerinti tulajdonosi jognyilatkozat és az egészségügyi könyv másolata, valamint az állat ellátásával (rehabilitáció, ivartalanítás, transzponder, oltások) összefüggő költségek tulajdonos által történő megfizetése ellenében adja át a tulajdonosnak az állatot.
8. A Feleknek a jelen megállapodás alapján tájékoztatási és értesítési kötelezettségük áll fenn, az 1. pontban meghatározott feladat eredményes ellátásához és együttműködéshez.
9. Felek rögzítik, hogy jelen szerződés határozott időre jön létre 2023. december 31. napjáig és a mindkét fél által történő aláírás napján lép hatályba. Amennyiben a felek jelen megállapodást nem egyidejűleg írják alá, úgy a hatályosság tekintetében a később aláíró fél aláírásának az időpontja az irányadó.
10. Megbízott természetes személy képviselőjeés kapcsolattartójatudomásul veszi, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendeletének (a továbbiakban: általános adatvédelmi rendelet, GDPR) 6. cikk (1) bekezdés f) pontja alapján, a jelen szerződéshez kapcsolódó jogok és kötelezettségek gyakorlása, valamint kapcsolattartás céljából a személyes adatait az Önkormányzat nyilvántartja és kezeli. Szerződő fél a szerződés aláírásával nyilatkozik, hogy megismerte a www.delegyhaza.hu honlapon nyilvánosságra hozott - valamint a hirdetőtáblán is kifüggesztésre került – szerződéses partnerek részére készült adatkezelési tájékoztatót, illetve a közérdekű adatok között megtalálható Adatvédelmi és Adatbiztonsági Szabályzatot, így a GDPR 13. cikk szerinti tájékoztatást megkapta.
11. Felek rögzítik, hogy a jelen megállapodásban nem vagy nem kellően szabályozott kérdések tekintetében az állatok védelméről és kíméletéről szóló 1998. évi XXVIII. törvény, a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendelet**,** a Polgári Törvénykönyvről szóló 2013. évi V. törvény, valamint a vonatkozó és hatályos jogszabályok rendelkezései az irányadók.

Felek a jelen megállapodást elolvasták, megértették és mint akaratukkal mindenben megegyezőt jóváhagyólag írták alá.

Kelt: Délegyháza, 2023… ……..… Kelt: …………………….….., 2023. …………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Délegyháza Község Önkormányzata Ebsegély Alapítvány**

**képv.: dr. Riebl Antal polgármester Hartai Szilvia elnök**

**Törvényességi ellenjegyzés:**

**dr. Molnár Zsuzsanna jegyző**