**Előterjesztés munkaanyaga**

**a Képviselő-testület 2023. január 25- i ülésére**

**7. napirendi pont: Rendelet alkotásaa Délegyházi Polgármesteri Hivatalban foglalkoztatott köztisztviselők 2023. évi illetményalapjáról**

Magyarország 2022. évi központi költségvetéséről szóló 2022. évi XXV. törvény (a továbbiakban: Kvtv.) 65. § (1) bekezdése a közszolgálati tisztviselőkre vonatkozó illetményalap mértékét 2023. évre 38 650 forintban határozza meg. Ez az illetményalap 2009. évtől változatlan, miközben a közszféra több más területein – egészségügyi és szociális, köznevelési ágazatban – az elmúlt években az illetmények rendezése megtörtént. A Kvtv. 65. § (6) bekezdése lehetővé teszi, hogy a helyi önkormányzat Képviselő-testülete rendeletben (átmeneti gazdálkodásról szóló rendeletében, 2023. évi költségvetési rendeletében) az önkormányzati hivatalnál foglalkoztatott köztisztviselők vonatkozásában a Kvtv.-ben meghatározottnál magasabb összegben állapítsa meg az illetményalapot.

A Képviselő-testület az illetményalapot 2020. január 1-jétől 46.380 forintban határozta meg, 2020. december 31-ig bezárólag, majd ugyanez a 2021., 2022.évre vonatkozóan is megállapításra került, miután a Kvtv. az önkormányzati hivatal működéséhez kapcsolódó állami támogatás emelt összegű finanszírozásaként juttatott többletfinanszírozást.

Kérjük a tisztelt Képviselő-testületet, hogy a 2023. évre is szíveskedjen az illetményalapot a törvényben meghatározottnál magasabb, a 2020.,2021., 2022. évivel azonos, 46.380,- Ft összegben meghatározni, hogy a hivatali dolgozók illetményének 2020., 2021., 2022. évi szintjét fenn tudjuk tartani.

Melléklet: rendelet-tervezet

Összeállította: Varju Miklósné személyügyi előadó

Előterjesztéssé nyilvánítva: 2023. január 25.