Előterjesztés munkaanyaga

a Képviselő-testület 2023. január 25-i nyílt ülésére

**9. napirend: A változtatási tilalom elrendeléséről szóló rendelet módosítása**

A Képviselő-testület a 6/2022.(IV.19.) önkormányzati rendeletével — a község teljes közigazgatási területére vonatkozó helyi építési szabályzat elkészítésének időszakára – változtatási tilalmat rendelt el egyes ingatlanokra, tekintettel arra, hogy az új fejlesztési célokat, valamint a környezetvédelmi szempontokat is figyelembe véve vannak olyan területek, ahol indokoltnak tartjuk, hogy az új szabályozás elfogadásáig se indulhassanak el olyan túlzott léptékű építkezések, melyeket a jelenleg hatályos szabályozás lehetővé tesz, s amely a közművek, különösen a vezetékes szennyvízhálózat hiánya, és a szennyvíztelep jelenlegi kapacitáshiánya miatt csak a környezetvédelmi szempontok háttérbe szorításával, a felszíni és a felszín alatti vizek állapotának esetleges veszélyeztetésével valósulhatnának csak meg, továbbá a túlzott építkezésekből eredő terheléseket a humán infrastruktúra sem bírná el előre láthatóan (bölcsőde, óvoda, iskola, főzőkonyha, védőnői szolgálat, háziorvosok).

A Délegyháza 1166/11 hrsz-ú számú ingatlan tulajdonosával településrendezési szerződés keretében rendeztük a fenti kérdéseket, s így ezen ingatlanról törölhetővé vált a változtatási tilalom, a csatolt rendelet-módosítással.

A fentiek alapján kérjük a Képviselő-testületet az erről szóló mellékelt rendelet megalkotására.

Mellékletek:

* rendelet-tervezet
* térkép az érintett területről

Rendeletalkotási javaslat:

A Képviselő-testület a Délegyháza Község egyes területrészeire vonatkozó változtatási tilalom elrendeléséről szóló 6/2022.(IV.19.) önkormányzati rendelet módosításáról szóló rendeletét megalkotja.

*(döntéshozatal módja: minősített többség)*

Az előterjesztést összeállította: dr. Molnár Zsuzsanna jegyző

Előterjesztéssé nyilvánítva: 2023. január 25.